stanford-oval/wikipedia huggingface dataset:
Resident Evil: Village
דמויות > מורו המושיע

מדבב באנגלית: ג'ס פימנטל.
מדבב ביפנית: טאיסוק סאטו.
אנטגוניסט משני במשחק ואחד מהלורדים שמשרתים תחת האם מירנדה. במקור הוא אחד מהניסויים הכושלים של מירנדה בעובש. נחשב להכי פחות "אהוד" מבין שאר הלורדים והטריטוריה שלו היא אגם קטן שנמצא בסמוך לכפר. מנסה להרוג את אית'ן במטרה לרצות את האם מירנדה. מחזיק בגוף חצי אנושי - חצי בן ים ובעל יכולת לנשום מתחת למים. בזמן הקרב עם אית'ן הוא עובר מוטציה לדג ענק ומפלצתי. נהרג על ידי אית'ן. שמו ודמותו מבוססים על דמותו של מורו (בגילומו של מרלון ברנדו) מהסרט "האי של דוקטור מורו".
דמויות > קארל הייזנברג

מדבב באנגלית: נייל ניובון.
מדבב ביפנית: הירושי שירוקומה.
אנטגוניסט משני במשחק ואחד מהלורדים שמשרתים תחת האם מירנדה. במקור הוא אחד מהניסויים הכושלים של מירנדה בעובש והלורד האהוב על האם מירנדה. הלורד ששולט על המפעל הנטוש ובכוחו לשלוט על החשמל והשדות המגנטיים סביבו. המפלצות שמשרתות תחתיו הן מכונות. במהלך המשחק מציע לאית'ן לעבוד ביחד במטרה להפיל את האם מירנדה, אולם אית'ן מסרב לאחר שהוא מגלה שהייזנברג מעוניין להפוך את גופה של רוזמרי לנשק. נהרג על ידי אית'ן.
דמויות > הדוכס

מדבב באנגלית: ארון להפלנט.
מדבב ביפנית: צ'פורין.
דמות מסייעת במשחק שמשמש כסוחר. הדוכס הוא אדם שמן בצורה קיצונית. לא הרבה ידוע עליו מלבד העובדה שהוא הסוחר של הכפר במשך שנים. מניעיו אינם ברורים, אך הוא מצידו מסוגל לנהל עסקים עם כל אחד בכפר (כולל מירנדה והלורדים) עבור כסף. מסייע לאית'ן במהלך המשחק במכירת נשק וציוד. בסוף המשחק מסייע לאית'ן להגיע לאתר הטקס כדי לעצור את מירנדה.
דמותו של הדוכס משמשת כאחת מהאנטגוניסטים בהרחבה "צילה של רוז", אך לא ידוע אם מדובר בדוכס האמיתי או רק באשליה של האם מירנדה.
דמויות > אוולין

מדבבת באנגלית: פאולה רודס (שגם דיבבה את הבובה אנג'י).
מדבבת ביפנית: סומיר מורוהושי
דמות האנטגוניסט מהמשחק הקודם. נוצרה על ידי ארגון בשם "The Connections" שמייצר נשק ביולוגי ופנה לעזרתה של מירנדה בניסויים על העובש. במקור היא אחד מהניסויים בעובש שיצאו מכלל שליטה. נוצחה על ידי אית'ן במשחק הקודם ומופיעה מולו בלימבו, שם היא מספרת לו שאית'ן "המקורי" בכלל מת בתחילת המשחק הקודם, אך גופו חזר לחיים בעזרת העובש. מופיעה לקטע קצרצר במשחק הראשי ומשמשת כאחת מהאנטגוניסטים בהרחבה "צילה של רוז".
דמויות > דיון וילסון

מדבב באנגלית: קונר מארקס.
מדבב ביפנית: קאזוהירו פוזגאווה.
דיון הוא אחד מאנשי צוותו של כריס רדפילד ועובד ביחד ראיתו בכוח התקיפה. הופיע בקצרה בתחילת המשחק הראשי בתור חמוש שפלש ביחד עם כריס לבית משפחת וינטרס וכן המשיך לסייע לכריס במאבקו באם מירנדה בכפר. בהרחבה "צילה של זרוז" דיון מופיע כדמות משנית ומספר לרוז שהוא מצא דרך לגרום לכוחותיה להיעלם בעזרת קריסטל מיוחד ומשכנע אותה להתחבר לעובש בעזרת כוחותיה הטלפתיים כדי למצוא אותו. לבסוף, מתברר שהדיון איתו רוז דיברה בתחילת ההרחבה היה רק אשליה של האם מירנדה ולא דיון האמיתי.
פיתוח

המשחק היה בתהליכי פיתוח במשך כשלוש וחצי שנים לפני שהוכרז בשנת 2020. חברת Capcom ביקשה מצות הפיתוח להתחיל לעבוד על המשחק החדש באוגוסט 2016, כשנה וחצי לפני שחרור המשחק הקודם בסדרה. בזמן שהצוות חיכה לביקורות על המשחק הקודם, הוא עיצב את המשחק החדש בסגנון "הישרדות - אימה" כדי לדמות את המשחקיות שנעשתה במשחק Resident Evil 4 וחזרה לשימוש במשחק השביעי בסדרה. בתחילת תהליך הפיתוח הצוות הגה את רעיון הכפר כמקום התרחשות העלילה בדומה למשחק הרביעי שגם הוא התרחש בכפר, יחד עם משחקיות דומה. הצוות נעזר במשחק הרביעי כדי ליצור חוויה שמאזנת בין קרבות, חקירה ופתירת חידות.
המשחק השביעי שוחרר בינואר 2017 וקיבל ביקורות חיוביות על ידי שחקנים. בעקבות כך, החליט צוות הפיתוח ליצור את המשחק השמיני שישמש כהמשך ישיר אליו. הפיתוח התבטא בשימוש באית'ן וינטרס כפרוטגניסט גם במשחק הנוכחי וחזרה על המשחקיות מהמשחק הקודם. לפי דברי המפיק טסויושי קנדה, ההקשר בין המשחק השביעי לשמיני עזר לצוות לסיים את סיפורו של אית'ן שנשאר פתוח בסוף המשחק הקודם.
בזמן בניית הכפר, הצוות רצה ליצור מרחב חקירה יותר נרחב עבור השחקנים (בניגוד למשחק הקודם שהתרחש כולו בתוך בית אחד) וייתן להם הזדמנות לפתור חידות שונות. השאיפה הייתה ליצור "סרט אימה שניתן לשחק בו". קנדה אמר שבדומה למשחק הרביעי, הצוות הצליח ליצור סגנונות שונים של אימה בעזרת גודלו של הכפר, מה שגרם לחברת Capcom להגדיר את הכפר כ"פארק שעשועים של אימה". כמו כן, בניגוד למשחקים הקודמים שבהם ההתקדמות הייתה ליניארית, הצוות רצה ליצור מרחב שיותר גדול ופתוח לחקירה חופשית על ידי השחקנים עם אזורים סודיים למציאה. הסיפור במשחק תוכנן בהתאם לעולם הפתוח במשחק. הצוות ציין שמזג האוויר המושלג בכפר נוצר בהשראת ביקורם בכפרים באירופה במהלך מחקרם על המקום עבור השראה למשחק.
לוגו המשחק הוא "Resident Evil VIII" בהשראת המספר "8" במספור הרומי. לאחר מכן הצוות שילב את המספר בלוגו במילה "כפר", (Village).
בניגוד למשחקים הקודמים בסדרה, הצוות החליט לנטוש את עניין הזומבים ולייצר מפלצות חדשות במטרה להעניק לשחקנים חוויה חדשה של פחד. במקור הצוות רצה לאכלס את הטירות במשחק במכשפות, אך הבין שזאת תהיה משימה טכנית קשה ולכן ירד מהרעיון. דמותה של הגבירה אלקינה דמיטרסק נוצרה כערפדית על מנת להפריד אותה מערפדים סטריאוטיפיים קיימים ששחקנים מכירים וליצור משהו חדש. שלושת הבתים האחרים בכפר מבוססים על אימה גותית וחיים בהם אנשי זאב, מפלצות ים ורוחות. הדמות של הייזנברג עוצבה כמכונאי וסגנון הלבוש שלו מושפע מסגנון לבושם של גברים משנות ה-60 ומקום משכנו (המפעל הנטוש) לא מכוסה בשלג בניגוד למקומות אחרים. הדמות של מורו תוארה כ"היצור הכי דוחה בעולם" ומשכנו עוצב בסגנון אגם קפוא שצוות הפיתוח ביקר בו במהלך ביקורם באירופה. אחוזתה של דונה בנויטנו עוצבה בהשראת אלמנטים מהמשחק הקודם ודונה ואנג'י הוכרזו כדמויות הכי מפחידות במשחק על ידי הצוות האמריקאי. בזמן העיצוב של האם מירנדה, הצוות קיבל השראה מעורבים במטרה לעצב את דמותה. הצוות הרגיש שעורבים מסמלים את הכפר יותר מכל סמל אחר.
כמו המשחק הקודם בסדרה, גם המשחק הזה פותח באמצעות המנוע "RE Engine".
שחרור וקידום מכירות

על מנת לקדם את המשחק, הצוות הכריז על משחק לוטו מיוחד בטוויטר שהפרס בו הוא פאזל. כדי להיכנס להגרלה, על המשתמשים היה לתייג בציוצים את ההאשטאג #VILLAGE予約.
הגבירה דמיטרסקו, שדמותה צברה מוניטין גדול עוד לפני שחרור המשחק, הוצגה בחומר שיווקי שעזר לקדם את המשחק לפני שחרורו. בחודש אפריל 2021, סרטון תיאטרון בובות שמציג את האם מירנדה וארבעת הלורדים שוחרר באתר Youtube.
גרסת ההדגמה "'Maiden'" ("'בתולה'") שוחרר באופן בלעדי לקונסולת ה-Playstation 5 בינואר 2021, לאחר מכן הוא שוחרר לקונסולת ה-Playstation 4. הדמו נתן לשחקנים 30 דק' לחקור את הכפר והיה זמין בחנות למשחק במשך 8 שעות. גרסת ההדגמה "'The Castle'" ("'הטירה'") שוחרר לקונסולות ה-Playstation בשחרור מוקדם באפריל 2021. הדמו נתן לשחקנים אפשרות לחקור את הטירה למשך 30 דק' וכמו קודמו, גם הוא היה ניתן למשחק חופשי מהחנות למשך 8 שעות. גרסת הדגמה נוספת שהפעם שוחררה לכל קונסולות המשחקים שוחררה בתחילת מאי 2021. גרסת ההדגמה הזאת נתנה לשחקנים אפשרות לחקור את הטירה ואת הכפר למשך 60 דק' והיה ניתן למשחק מהחנות במשך שבוע.
החברה AMD הצהירה שגרסת המחשב האישי תשתמש באפשרות לניתוב קרניים וב-AMD FidelityFX.
ביפן, המשחק שוחרר בשתי גרסאות במטרה לענות על דרישות מקומיות: גרסה לבני 18 ומעלה וגרסה לבני 17 ומטה שבה יש פחות אלימות. שתי הגרסאות מציגות פחות אלימות מאשר בגרסה הבין-לאומית.
בתחילת חודש מאי 2021, חברת Capcom שחררה סרטון קצר של מאחורי הקלעים בערוץ ה-Youtube הרשמי של החברה ובו מוצגת העבודה על שיר הנושא של המשחק "Village of Shadows".
ביקורות

המשחק קיבל ביקורות חיוביות ממבקרים בעת שחרורו, על פי אתר הביקורת Metacritic.
חלק מהביקורת התרכזה בשינוי המשחק מבחינת סגנון מאימה לאקשן, בהשוואה למשחק הקודם וכן לדמיון בין המשחק הנוכחי למשחק הרביעי בסדרה. פיל הורנשו מאתר GameSpot כתב שבזמן שהמשחק הקודם נשען על אלמנטים של אימה ובתים רדופים, המשחק החדש מנסה להיות כמו הרביעי בסדרה. טריסטן אוגילייב מאתר IGN כתב שהמשחק משלב בהצלחה בין האקשן במשחק הרביעי לאימה מהמשחק הקודם בצורה יותר מודרנית. הורנשו שיבח את הכיוון שהמשחק החדש לוקח ומפריד אותו מהמשחק הקודם וכך מאזן בין שני הסגנונות. בניגוד אליהם, לאון הארלי מהאתר FameRadar כתב שהשינוי היה מאכזב והיה עדיף לדעתו להמשיך את סגנון האימה של קודמו. חלקים מסוימים במשחק הושוו, חיובית ושלילית לסגנון היריות במשחקים כמו "Call of Duty". אוגילייב ציין שהחלק האחרון במשחק עמוס בכאוס שהזכירו לו את העלילה ב-Call of Duty. ביקורות אחרות ציינו שלקראת סופו, המשחק שם יותר דגש על אקשן כבד והשוו אותו למשחק השישי בסדרה.
מכירות

המשחק מכר בארבעת הימים הראשונים לשחרורו יותר משלושה מיליון עותקים, בכך הוא הפך למשחק השלישי בסדרה שמכר הכי הרבה עותקים מיד לאחר שחרורו (בתיקו יחד עם הרימייק למשחק השני).
חברת Capcom הכריזה שיותר ממאה מיליון יחידות של כל משחקי הסדר נמכרו מאז יצירתה בשנת 1996.
תביעות

מיד לאחר השחרור, במאי הסרטים ריצ'רד רפורסט תבע את חברת Capcom בגניבת זכויות יוצרים בטענה שחלק מהמפלצות המופיעות במשחק הן העתק של המפלצות מסרטו "צבאו של פרקנשטיין".
הערות שוליים

↑  Alex Stadnik, Resident Evil Village: Exclusive Environment Tour (4K), Game Informer (באנגלית)
↑  Sam Stone, Resident Evil Village Makes a HUGE Change to Ethan Winters, CBR, ‏2021-05-11 (באנגלית אמריקאית)
↑  Alex Stadnik, Resident Evil Village: A Deeper, Inside Look At The Lycan (4K), Game Informer (באנגלית)
↑  New Resident Evil Village gameplay showcases combat, villains, and environments, PlayStation.Blog, ‏2021-04-19 (באנגלית אמריקאית)
↑  Zackery Van Carnley, How Resident Evil Village's Lycans Fit With The Franchise's Viruses and Parasites, Game Rant, ‏2021-05-14 (באנגלית אמריקאית)
↑  Resident Evil Village has RE4-style inventory Tetris, PCGamesN (באנגלית בריטית)
↑  Resident Evil Village Is Bringing Back Typewriters (But Not Ink Ribbons), ScreenRant, ‏2021-04-19 (באנגלית אמריקאית)
↑  published, Tyler Wilde (2021-01-21). "Resident Evil Village will include a 6-player deathmatch game called RE:Verse". PC Gamer (באנגלית). נבדק ב-2022-07-23.
↑  "Resident Evil Re:Verse delayed to summer 2021". Eurogamer.net (באנגלית בריטית). 2021-04-28. נבדק ב-2022-07-23.
↑  Stan Hogeweg, Resident Evil is a Franchise To Look to for Female Empowerment, Game Rant, ‏2021-01-25 (באנגלית אמריקאית)
↑  Who Resident Evil 8's Tall Lady Is, ScreenRant, ‏2021-01-23 (באנגלית אמריקאית)
↑  Esra Krabbe, Resident Evil Village: Mother Miranda, Other Main Villains Revealed – IGN First, IGN, ‏2021-04-23 (באנגלית)
↑  byיואב קיצוני Updated 9 באפריל 2021 18:10 Posted 9 באפריל 2021 17:51, IGN First: המפה של Resident Evil Village נחשפה לצד דמות מלחיצה במיוחד!, באתר IGN Israel, ‏2021-04-09
Agar.io

| --- | --- |

לוגו המשחק
 כללי
 תאריך הוצאה:  דפדפן:   28 באפריל 2015   אנדרואיד, iOS:   8 ביולי 2015
 סוגה:  משחק רשת מרובה משתתפים, משחק באטל רויאל, משחק דפדפן
 פיתוח:  מת'אוס וולדרס
 הוצאה לאור:  מיניקליפ 
 שפות:  אנגלית 
 הפצה:  מיניקליפ (לפלטפורמת הניידים)
 עיצוב:  מת'אוס וולדרס
 דרישות תוכנה
 מצבי משחק:  מרובה משתתפים
 פלטפורמות:  דפדפן   אנדרואיד   iOS
 מדיה:  הורדה דיגיטלית (גרסת המובייל וגרסת הסטים)
 agar.io
 
Agar.io (מבוטא אָגַרִיאוֹ) הוא משחק רשת מרובה משתתפים מסוגת אסטרטגיה-פעולה שפותח על ידי מת'אוס וולדרס אשר שוחרר ב-28 באפריל 2015 לדפדפן וב-8 ביולי 2015 לאנדרואיד ול-iOS. השחקן שולט על תא שנמצא במפה המזכירה צלחת פטרי. מטרת המשחק היא לצבור את כמות המסה הגדולה ביותר על ידי אכילת תאים קטנים יותר ומניעת אכילת השחקן על ידי תאים גדולים יותר. שם המשחק, Agar.io, גזור מהמילה אגר, סוכר המשמש להתרבות חיידקים.
לאחר שחרורו, המשחק זכה לביקורות חיוביות. מבקרים רבים שיבחו בעיקר את פשטותו, את התחרותיות ואת המכניקה של המשחק, בעוד שמבקרים אחרים ביקרו את המשחקיות החוזרת. המשחק במהרה הפך להצלחה מסחררת והפך לאחד ממשחקי הדפדפן ומשחקי המובייל הפופולרים ביותר בשנה הראשונה ליציאתו. גרסת המשחק לפלטפורמת הסטים הוצעה ב-Steam Greenlight ב-3 במאי 2015.
משחקיות

המטרה של המשחק היא לגרום לתא של השחקן לגדול על ידי בליעת כדורים שמופיעים באופן אקראי, אשר מגדילים במעט את מסת התא ועל ידי אכילת תאים קטנים יותר תוך כדי הימנעות מאכילת התא על ידי תאים גדולים יותר. מצבי המשחק כוללים קרב של כולם נגד כולם וקרב בין קבוצות. המטרה הסופית היא להשיג את מירב המסה ולהיות התא הגדול ביותר. התא מתאפס למסה ההתחלתית שלו כאשר הוא מאבד את כל המסה שלו. לשחקנים יש אפשרות לשנות את מראה התא על ידי קביעת מילה, ביטוי וסמלים מוגדרים מראש. ככל שלתא יש יותר מסה, הוא נע יותר לאט. תאים מאבדים מסה ככל שהזמן עובר, ככל שהמסה גדולה יותר ככה גם כמות המסה הנאבדת היא גדולה יותר.
תאים גדולים ירוקים ונייחים המכונים "וירוסים" גורמים לפיצול של תאים גדולים של שחקנים במגע איתם ותאים קטנים יכולים להתחבא בתוך הווירוס כהגנה כנגד תאים גדולים יותר. וירוסים מופיעים באופן אקראי, אך שחקנים יכולים ליצור וירוסים חדשים על ידי העברת כמות מסה מסוימת לווירוס כלשהו, דבר הגורם לאותו וירוס להתפצל ל-2.
שחקנים יכולים לפצל את התא שלהם ל-2 וכל תא מפוצל מפוצל גם כן ל-2. הדבר יכול לשמש לתקיפת תאים קטנים בהרבה, לבריחה מתאים גדולים יותר או לנוע יותר מהר במפה. תאים מפוצלים מתאחדים מחדש לאחר זמן מסוים. חוץ מהוירוסים, שחקנים יכולים לפלוט חלק קטן ממסתם כדי להאכיל תאים אחרים, פעולה שבדרך כלל אומרת כי אותו שחקן רוצה להתחבר עם שחקן אחר ולשחק כצוות.
פיתוח

Agar.io הוכרז לראשונה בקהילת הפורומים 4chan ב-28 באפריל 2015 על ידי מת'אוס וולדרס. המשחק פותח במשך ימים ספורים בשפות התכנות JavaScript ו-++C. וולדרס המשיך ולעדכן את המשחק ולהוסיף אופציות חדשות למשחק כמו מערכת נקודות ניסיון ומצב משחק הנקרא "נסיוני" (experimental) שבו מוטמעות אופציות נסיוניות. שבוע לאחר שחרור המשחק, Agar.io נכנס לרשימת הSteam Greenlight, עם ההכרזה של וולדרס שהוא מתכנן להכין גרסה להורדה חינמית של המשחק. הוא תכנן שבגרסת ה-Steam יהיו אופציות נוספות שלא זמינות בגרסת הדפדפן, ביניהם מצבי משחק חדשים, התאמה אישית של התא ומערכת חשבונות. המשחק אושר בעקבות התעניינות הקהילה ונמצא בתהליכים לשחרור המשחק לפלטפורמת ה-Steam.
ב-8 ביולי 2015, חברת מיניקליפ שחררה את גרסת המובייל למשחק לפלטפורמות האנדרואיד וה-iOS. סרגיאו ורנדה, ראש חטיבת המובייל של מיניקליפ, הסביר כי המטרה העיקרית של גרסת המובייל היא ”ליצור מחדש את חוויית המשחקיות” במובייל.
ביקורת

Agar.io זכה לביקורות חיוביות. מבקרים רבים שיבחו בעיקר את פשטותו, את התחרותיות ואת המכניקה של המשחק. בלוג הטכנולוגיה "Engadget" תיאר את המשחק כ-”פשטות טובה של התחרות העזה של הישרדותם של החזקים שאתה רואה לעתים ברמת המיקרוסקופ”. האתר "Toucharcade" שיבח את המשחק על פשטותו, האלמנט האסטרטגי שבו ו-"אישיותו".
הביקורות השליליות לרוב נטו על המשחקיות החוזרת והשליטה בגרסת המובייל. טום כריסטיאנסן מהאתר "Gamezebo" ביקר את המשחק בביקורת מעורבת, באומרו כי לא היה ”מה לרתק את תשומת לבי” וכי המשחק היה ”מאוד חוזר על עצמו, בסך הכל”.האתר "Pocket Gamer" ביקר את גרסת המובייל ותיאר את השליטה בה כ-"קלילה ודקיקה".
מפני שהמשחק הופץ רבות ברשתות חברתיות רבות כמו Twitch.tv ו-YouTube, ‏ Agar.io הפך במהירות למצליח. האתר של המשחק (של גרסת הדפדפן) דורג במדד אלכסה כאחד מה-1,000 המבוקרים ביותר בעולם וגרסאות המובייל הורדו למעלה מ-10 מיליון פעמים במהלך השבוע הראשון ליציאתן. במהלך שנת 2015, Agar.io היה המשחק שחיפשו עליו הכי הרבה בגוגל.
קהילת Agar.io באתר יוטיוב

המשחק עצמו התפשט באתר YouTube במהרה, נוצרו אלפי סרטונים על ידי יוטיוברים מוכרים, בניהם נפתחו מאות ערוצים עבור המשחק בלבד. בין היוטיוברים המוכרים שערוצו מתעסק כעיקר במשחק הוא Jumbo.
קהילת Agar.io באתר יוטיוב > שימוש כבדיחה פוליטית

במהלך הקמפיין של הבחירות הכלליות בטורקיה ביוני 2015,‏ Agar.io שימש בטורקיה בתור אמצעי לשדולה פוליטית: שחקנים רבים כינו את התא שלהם בשמות של מפלגות טורקיות ואזכורים למיניהם, דבר הגרם ליצירת בריתות בין שחקנים שונים בעלי דעה פוליטית דומה ו-"קרבות" בין בריתות אחרות בעלות דעות פוליטיות מנוגדות. מספר מפלגות השתמשו ב-Agar.io בכרזות הקמפיינים שלהם בתור סמל לתמיכה.
ראו גם

Slither.io
Diep.io
הערות שוליים

↑  ספאק ירמק, İnternetin Yeni Çılgınlığı: Agar.io (בטורקית)
1 2  Pockett.net‏, Agar.io, le nouveau jeu phénomène sur iPhone/iPad et Android (בצרפתית)
1 2  Steam‏, Agar.io Steam Greenlight (באנגלית)
↑  וויל ניקול, Eat and be eaten: How to survive and thrive in Agar.io, ‏‏14 בספטמבר 2015 (באנגלית)
1 2  The Week‏, Agar.io: a guide to the hit game – and the best tips to win, ‏‏20 ביולי 2015 (באנגלית)
1 2  נתן גרייסן, A Game That's Become A Political Battleground, ‏‏26 במאי 2015 (באנגלית)
↑  agarioguide.com‏, Agario Skins | Agar.io Skins (באנגלית)
1 2  כריסטופר ליוינגסטון, Agario: the dot-gobbling browser game that's a hit on Twitch, ‏‏27 במאי 2015 (באנגלית)
↑  Le Monde‏, Comment battre vos collègues au jeu en ligne Agar.io, ‏‏3 באוגוסט 2015 (בצרפתית)
↑  Kafakutu‏, EFSANE OYUNUN GELİŞTİRİCİSİ İLE KISA BİR SÖYLEŞİ YAPTIK (בטורקית)
↑  SAMSMITH‏, The new Agar.io mobile update – what’s new?, ‏‏3 באוקטובר 2015 (באנגלית)
↑  סקוט אדם גורדון, Agar.io: can the Play Store’s top game continue to grow? (באנגלית) (ארכיון)
↑  ג'ון פינגס, Agar.io brings massively multiplayer games to the petri dish, ‏‏1 ביוני 2015 (באנגלית)
↑  כריס קארטר, 'Agar.io' Review - The Amoeba Boys (and Girls), ‏‏28 ביולי 2015 (באנגלית)
↑  טום כרסיטיאנסן, Agar.io Review: Bursting Your Bubble, ‏‏14 ביולי 2015 (באנגלית)
↑  גלן פוקס, Agar.io review (באנגלית)
↑  פבלו מטוק, Agar.io, el nuevo y sencillo juego de moda, ‏‏31 ביולי 2015 (בספרדית) (ארכיון)
↑  Alexa Internet‏, agar.io Site Overview (באנגלית)
↑  Pocket Gamer‏, How Agari.io conquered the App Store, without spending a penny (באנגלית)
↑  אבהינב סאקל, Agar.io, Fallout 4, Mortal Kombat X in Google's most searched games in 2015, ‏‏22 בדצמבר 2015 (באנגלית)
↑   הערוץ של Jumbo
↑   [https://www.youtube.com/channel/UC_17v, שלו כ-1.7 מיליון רשומים. באתר יוטיוב
↑  Hurriyet Daily News‏, Web game becomes latest battlefield in Turkish politics (באנגלית)
פסוק

ערך זה עוסק בפסוק בתנ"ך. אם התכוונתם לפסוק בלוגיקה, ראו .
פסוק הוא משפט בתנ"ך או בכתבי קודש הנוצריים (הביבליה: הברית הישנה והחדשה).
החלוקה לפסוקים אינה מופיעה בספרי התורה, לעומת החלוקה לפרשיות, שהיא החלוקה היחידה המופיעה בהם.
הפסוק הראשון בתורה, ואולי הידוע מכולם, הוא ”בְּרֵאשִׁית בָּרָא אֱלֹהִים אֵת הַשָּׁמַיִם וְאֵת הָאָרֶץ” (בראשית א', א'). הפסוק האחרון המופיע בספרי התנ"ך היהודי הוא ”כֹּה אָמַר כּוֹרֶשׁ מֶלֶךְ פָּרַס: כָּל מַמְלְכוֹת הָאָרֶץ נָתַן לִי ה' אֱלֹהֵי הַשָּׁמַיִם, וְהוּא פָקַד עָלַי לִבְנוֹת לוֹ בַיִת בִּירוּשָׁלַים אֲשֶׁר בִּיהוּדָה.  מִי בָכֶם מִכָּל עַמּוֹ, ה' אֱלֹהָיו עִמּוֹ וְיָעַל” (דברי הימים ב', ל"ו, כ"ג).
על פי הנוסח המצוי בידינו, בתנ"ך ישנם בקירוב: 23,204 פסוקים, מתוכם בחמישה חומשי תורה: 5,845 פסוקים. אורכו הממוצע של כל פסוק משתנה בין הספרים השונים, אורכו הממוצע של פסוק בתורה הוא כ-13.7 מילים, בנביאים 15.3 מילים ובכתובים 10.5 מילים. אורך הפסוק הממוצע בספר תהילים הוא רק 7.8 מילים. בספרות היהודית התפרסמו במשך הדורות סטטיסטיקות שונות של התנ"ך, רובן לא תואמות לנתונים שלפנינו.
בעבר היו מספר נוסחאות לחלוקה לפסוקים. למשל, בתלמוד הבבלי מספר רב אחא בר אדא שבארץ ישראל מחלקים לשלושה חלקים את הפסוק "ויאמר ה' אל משה הנה אנכי בא אליך בעב הענן'".
בתלמוד יש דיון בנוגע למספר הפסוקים בספר תהילים, ולגבי אמצעם. על פי התלמוד, פסוק האמצע הוא ”וְהוּא רַחוּם יְכַפֵּר עָוֹן וְלֹא יַשְׁחִית וְהִרְבָּה לְהָשִׁיב אַפּוֹ וְלֹא יָעִיר כָּל חֲמָתוֹ” (תהילים, ע"ח, ל"ח) שנמצא במרחק של שני פסוקים מאמצע הספר על פי חשבוננו. עם זאת, על פי הסוגיא ישנם 5,896 פסוקים בספר, יותר מפי שניים מאשר בחשבון שלנו. ייתכן שהגמרא החשיבה כל צלע בפסוק כפסוק בפני עצמו. על כל פנים, הגמרא שם כותבת שאנחנו לא בקיאים בחלוקת הפסוקים כפי שהיו בקיאים פעם, ולפיכך מנייננו שונה ממניינם.
חשיבות הפסוקים בהלכה מתבטאת בכך שאין עולה לתורה קורא פחות משלושה פסוקים, וכל פסוק שאין עליו מסורת לא יוצרים עליו מסורת חדשה של פיסוק. חלוקת הפיסוק בתוך הפסוק נעשית על ידי טעמי המקרא: חילוק הפסוק לשניים נקרא "אתנחתא", והטעם המורה על סוף הפסוק נקרא "סלוק" או "סוף פסוק" (שם שהפך לביטוי שמשמעותו סיום עניין).
מספור הפסוקים נהוג לרוב כספירה משנית לחלוקה לפרקים, (למשל, ספר שמות, פרק ג', פסוק י"א), אולם הוא משמש גם כמספור משני לחלוקה לסדרים ולפרשיות. המספור נועד לאפשר מציאה מהירה של פסוקים.
ראו גם

מסורה
טעמי המקרא
חלוקת הפרקים בתנ"ך
חלוקת התנ"ך לסדרים
הערות שוליים

↑  תלמוד בבלי, מסכת נדרים, דף ל"ח, עמוד א'
1 2  תלמוד בבלי, מסכת קידושין, דף ל', עמוד א'
אל סרבי

| --- | --- |
 לידה:  12 בפברואר 1917 באפלו שבניו יורק
 פטירה:  9 בנובמבר 2009 (בגיל 92) רוצ'סטר, ארצות הברית 
 עמדה:  רכז
 גובה:  1.80 מטר
 היכל התהילה:  הוצג כשחקן בשנת 1985
 קבוצות כשחקן
 1937–1938   1945–1947   1947   1947–1948   1948–1953:  בפאלו ביזונס (NBL)   רוצ'סטר רויאלס (NBL)   טרנטון טייגרס (ABL)   רוצ'סטר רויאלס (NBL)   סירקיוז נשיונלס (NBA/BAA)
 הישגים כשחקן
 חמישיית העונה השנייה ב-NBA‏ (1950)   אליפות ה-NBL‏ (1946)   3 בחירות לחמישיית העונה ב-NBL‏ (1947–1949)  חמישיית העונה השנייה ב-NBL‏ (1946)
 קבוצות כמאמן
 1948–1956   1958–1959:  סירקיוז נשיונלס   פילדלפיה ווריורס
 הישגים כמאמן
 אליפות ה-NBA‏ (1955)   מאמן העונה ב-NBL‏ (1949)
 
אלפרד ניקולס "אל" סרבי (באנגלית: Alfred Nicholas "Al" Cervi;‏ 12 בפברואר 1917 – 9 בנובמבר 2009) היה כדורסלן ומאמן אמריקאי ששיחק בליגות ה-NBL, ה-BAA וה-NBA בין השנים 1938–1953. נודע כאחד משחקני ההגנה הטובים ביותר של תקופתו, וכשחקן התקפה אגרסיבי שהצטיין במהלכי "סל ועבירה". בשנת 1985 הוצג כחבר בהיכל התהילה של הכדורסל כשחקן.
נעורים ושירות צבאי

סרבי נולד וגדל בעיר באפלו שבמדינת ניו יורק. בסיום שנתו השלישית בתיכון נשר מהלימודים והחל לשחק עבור קבוצת "באפלו ביזונס" מליגת ה-NBL. בשנת 1940 התגייס לחיל האוויר האמריקאי, בו שירת לאורך מלחמת העולם השנייה עד שנת 1945.
קריירה מקצועית

בסיום מלחמת העולם הצטרף לרוצ'סטר רויאלס, בעונת הבכורה שלה כקבוצה ב-NBL. כאחד השחקנים הבולטים בקבוצה, לצד רד הולצמן, הוביל את הרויאלס לאליפות ה-NBL כבר בעונתה הראשונה, כשגברה בגמר על שבויגן רד סקינס בתוצאה 3-0. בשתי העונות הבאות הצטרפו לרוצ'סטר השחקנים בוב דייוויס וארני רייזן, והקבוצה הפסידה פעמיים בגמר הליגה. בעונת 1948/1949, האחרונה לקיום ה-NBL, עבר סרבי לסירקיוז נשיונלס בה שימש כמאמן-שחקן. בכל ארבע עונותיו ב-NBL נבחר סרבי לאחת מחמישיות העונה, ובעונת 1946/1947 אף הוביל את קלעי הליגה עם 632 נקודות.
את עונת 1949/1950, בה התמזגה ה-NBL אל ליגת ה-NBA, סיימו הנשיונלס עם המאזן הטוב בליגה, 51-13, והפסידו בסדרת הגמר למיניאפוליס לייקרס בתוצאה 4-2. סרבי המשיך בתפקידו כמאמן-שחקן בסירקיוז עד פרישתו ממשחק בשנת 1953, ונשאר לאמן את הקבוצה עד תחילת עונת 1956/1957. בכל שבע עונותיו כמאמן הנשיונלס ב-NBA העפילה הקבוצה לשלב הפלייאוף, ובעונת 1954/1955 זכתה באליפות ה-NBA, לאחר שגברה על פורט ויין פיסטונס בסדרת הגמר. כוכב הקבוצה באותה תקופה היה הפאוור פורוורד דולף שייס.
בעונת 1958/1959 עבר סרבי לאמן את פילדלפיה ווריורס של פול אריזין, ועזב את התפקיד בסיום העונה.
ב-9 בנובמבר 2009 מת סרבי, בגיל 92.
הערות שוליים

↑  דף השחקן, באתר היכל התהילה של הכדורסל
1 2  ההודעה על מותו של סרבי, באתר הניו יורק טיימס, 10 בנובמבר 2009
↑  סיכום עונת 1946/1947 ב-NBL, באתר basketball-reference.com
↑  כתבה על קריירת האימון של סרבי, באתר syracuse.com‏, 9 בנובמבר 2009
רות מסס

רות מסס הייתה שחיינית פאראלימפית.
מסס החלה להתאמן בספורט נכים בגיל צעיר והתחרתה בתחרויות נוער. היא סיימה את לימודיה בתיכון עירוני ו' בתל אביב.
במשחקים הפאראלימפיים ניו יורק וסטוק מנדוויל (1984) התחרתה בחמישה משחים:
במשחה גב 50 מטרים סיימה את משחה המוקדמות במקום החמישי (1:21 דקות) ולא העפילה לגמר.
במשחה גב 100 מטרים סיימה במקום השמיני והאחרון (2:48 דקות).
במשחה סגנון חופשי 50 מטרים העפילה לגמר וסיימה במקום השביעי (0:45 דקות).
במשחה סגנון חופשי 100 מטרים סיימה במקום השביעי (1:46 דקות).
במשחה סגנון חופשי 200 מטרים סיימה במקום השמיני והאחרון (4:03 דקות).
מסס הוכשרה במדעי הרפואה ולקחה חלק במחקרים בנושא מבנה העצם. היא היגרה לאוסטרליה וחיה במלבורן, שם היא עובדת בריפוי בעיסוק, רפלקסולוגיה ועיסוי.
הערות שוליים

↑  Dr. RUTH MASSAS – Senior Massage Therapist
|  משלחת ישראל למשחקים הפאראלימפיים ניו יורק וסטוק מנדוויל (1984)  |
| --- | --- | --- |
|    אתלטיקה |  יקותיאל גרשוני • צבי הופמן •  נחמן וולף • דוד יעקובוביץ' •  יששכר נבון • מירי סיסו • יהוא עדני •  חיים פליטר • צבי קרש •  צפורה רובין |  |
|    הרמת משקולות |  שמואל חיימוביץ' •  אברהם שטרויך |  |
|    טניס שולחן |  ירון אופשטיין |  |
|    כדורסל |  נבחרת ישראל בכדורסל (נשים) (נאורה אבן-זהב, רות חמי, אסתר טרי, נורית יעקב, חמדה לוי, אריאלה מיזן, מלי מילר, איילה מלחן, רחל סעיד, סמדר צור, צפורה רובין, בתיה שוויקי)  נבחרת ישראל בכדורסל (גברים) (יוסי אמויאל, צבי גזיאל, ברוך חגאי, ציון יעקב, משה לוי, שלמה נקוה, שעבן סחקפי, דוד פרח, עופר צור, דוד קראוס, דני שחר, יואל שפרן) |  |
|    כדורעף |  נבחרת ישראל בכדורעף (גברים) (אלי אונגר, שלמה בורנשטיין, משה ברבלט, אהרון דנציגר, חגי זמיר, ניצן עצמון, יגאל פזי, רוני פרדקין, אליעזר קלינה, צבי קרש) |  |
|    סיף |  ששון אהרוני •  נבחרת ישראל בסיף (נשים) (חמדה לוי, איילה מלחן, מרגלית פרץ) |  |
|  קליעה | אמנון אבנרי • שלמה אהרוני •  דורון אשר • בועז גרוסמן • יחזקאל חי • עליז נוי •  נסים פילוסוף • אהרון פרקש • רפאל קורנפלד • יגאל תם |  |
|    שחייה | אסף אגמון • ירון אופשטיין • הנרי אקוקה •  חנוך בודין •  רון בולוטין •   אורי ברגמן •  יוסף ונגר • אריאל ורהפטיג • רות מסס •  מירי סיסו •  שלמה פינטו • גיל פלח •  ברוך פרצמן •  משחה שליחים (אסף אגמון, יוסף ונגר, שלמה פינטו) •  משחה שליחים (אסף אגמון, אורי ברגמן, יוסף ונגר, שלמה פינטו) |  |
ערך זה הוא קצרמרבנושא ישראלים. אתם מוזמנים לתרום לוויקיפדיה ו.